અભિષેકભાઈ: બિલકુલ, અમે લોકો હવે સિંગલ સ્કીન થકી નાના સેન્ટરમાં પહોંચવાના છીએ, પીકે પછી હવે કોઈ મોટી રીલીઝ છે નહીં, એટલે અમે લોકો હવે સિંગલ સ્કીન થિયેટર પર ધ્યાન આપીશું પણ ત્યાં તકલીફ એ છે, પહેલા પણ અમે કોશિશ કરી પણ ત્યાં તકલીફ એ છે કે એ મિનિમમ ગેરેંટી લે છે, એટલે કે તમારે ભાડા પર થિયેટર ચલાવવું, એ પ્રથા હું ચલાવવા નહીં દઉં, મેં આજ સુધી કોઈને ચલાવવા નથી દીધી, એને તમે દાદાગીરી ગણો કે મારો કઠોર નિર્ણય ગણો. . કારણ કે ભાડા પર થિયેટર લેવું એટલે કેન્સર જેવી બીમારી છે ગુજરાતી ફિલ્મ ઇન્ડસ્ટ્રી માટે એમ હું માનું છું, એ હું ચલાવવા નહીં દઉં અને ઘણાં એવા સેન્ટર છે જ્યાં લોકો કહે છે કે ભાડા સિવાય અમે નહીં ચલાવીએ તો એ એમની રીતે અડગ છે અને અમે પણ અમારી રીતે અડગ છીએ કે અમે પણ આવું નહીં ચલાવીએ કારણ કે એ ગુજરાતી ફિલ્મ ઇન્ડસ્ટ્રી માટે તંદુરસ્ત સ્પર્ધા નથી.